جمهور باشلیغی رجب طیب ایردوغان، تورکیه – هنگری یوکسک سویه لی ستراتیژیک همکارلیک کینگشی نینگ تورتینچی جلسه سی چوکاتیده رسمی سفر آرقه لی هنگری گه جونب کیتدی.
ایردوغان هنگری Liszt Ferenc قونلغه سیگه تورکیه وقتی بیلن ساعت 13:00 ده ییتیب باردی.
ایردوغاننی Liszt Ferenc قونلغه سیده هنگری تشقی ایشلر و تجارت وزیری اورینباسری لیونته ماگیار، هنگری نینگ ایسکی انقره بویوک ایلچیسی گبور کیس، تورکیه نینگ بوداپشت بویوک ایلچیسی احمد عاکیف اوکتای و بویوک ایلچی لیک ملازملری کوتیب آلدی.
ایردوغان گه تورموش اوتاغی امینه ایردوغان، عایله، محنت و اجتماعی خذمتلر وزیری زهرا زمرت سلجوق، تشقی ایشلر وزیری مولود چاووش اوغلی، ترانسپورت و زیربنا وزیری جاهد تورخان، صنایع و تکنالوژی وزیری مصطفی ورنک، تجارت وزیری روخسار پیکجان، مدنیت وزیری و توریزم وزیری محمد نوری ایرسوی، عدالت و ترقیات حزبی رهبری اورینباسری جودد ییلمز، علاقه لر باشلیغی فخرالدین آلتون، جمهور رئیس لیک سوزچیسی ابراهیم قلین همراهلیک قیلدی.
ایردوغان کیینچه لیک هنگری جمهور باشلیغی جونیس ادیر بیلن سندور سراییده مطبوعاتگه یاپیق روشده اوچره شوو اوتکزدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
